Document ID: /roh_data/filtered/fineweb-2-filterrobots_roh.jsonl.gz/68147

La petiziun è vegnida refusada cun 8:1 vuschs cun quatter abstenziuns. Sco quai ch’il cusseglier dals chantuns e commember da la cumissiun da traffic ha ditg envers RTR, na veglia il Na a la petiziun betg dir che la cumissiun saja da principi cunter in tunnel. Ins stoppia però tegnair en las reglas politicas. Uschia saja uss en ils mauns dal chantun e da la vischnanca, da purtar enavant il giavisch d’in tunnel a Spleia.
Nova emprova cun il chantun
Christian Simmen, il president communal da Valragn/Rheinwald ha ditg, che la vischnanca veglia ussa far tut il pussaivel per ch’in tunnel possia vegnir bajegià a Spleia. Probabel anc il favrer veglia la vischnanca s’inscuntrar cun il chantun. L’idea saja ch’il giavisch possia vegnir integrà enfin l’onn 2026 en il program dal svilup strategic da la Confederaziun cun il num Step.